b'\n_START_ARTICLE_\nRaymond Carver\n_START_PARAGRAPH_\nRaymond Clevie Carver, Jr. (25 mai 1938 \xe2\x80\x93 2 august 1988) a fost un scriitor american. N\xc4\x83scut \xc3\xaen Clatskanie, Oregon, SUA \xc3\xaen 1938, Carver a tr\xc4\x83it \xc3\xaen Sacramento, California \xc8\x99i Port Angeles, Washington p\xc3\xa2n\xc4\x83 la moartea sa, pe 2 august 1988. A avut diferite slujbe m\xc4\x83runte p\xc3\xa2n\xc4\x83 s\xc4\x83 devin\xc4\x83 scriitor. _NEWLINE_A debutat \xc3\xaen 1974 cu volumul de povestiri Pune-te \xc3\xaen locul meu. \xc3\x8en 1976 public\xc4\x83 Taci, te rog! (Polirom, 2004), care \xc3\xaei aduce o larg\xc4\x83 recunoa\xc8\x99tere. Au urmat volumele Anotimpuri furioase (1977), Despre ce vorbim c\xc3\xa2nd vorbim despre iubire (1981; Polirom, 2005), Fazanul (1982), Catedrala (1983), Dac\xc4\x83 vrei (1984), Elefant \xc8\x99i alte povestiri (1988), De acolo de unde sun (1988). \xc3\x8en 1993 \xc3\xaei apare volumul de povestiri postum Short Cuts. C\xc4\x83r\xc8\x9bile sale au fost traduse \xc3\xaen peste dou\xc4\x83zeci de limbi. A \xc3\xaencetat din via\xc8\x9b\xc4\x83 \xc3\xaen 1988, \xc3\xaen urma unui cancer pulmonar._NEWLINE_\xc3\x8en 1979, Carver a devenit un Guggenheim Fellow \xc8\x99i a primit burse de la \xe2\x80\x9eNational Endowment for the Arts\xe2\x80\x9d. Considerat de mul\xc8\x9bi un fel de Cehov american, asociat cu minimalismul, Carver a scris despre banalitatea cotidianului american \xc8\x99i disperarea sa. Colec\xc8\x9biile sale de povestiri \xc8\x99i poezii dep\xc4\x83\xc8\x99esc cu mult o scurt\xc4\x83 descriere. Simple \xc8\x99i cristaline, scrierile lui Carver ne traduc natura uman\xc4\x83 \xc3\xaen toate esen\xc8\x9bele ei.\n_START_SECTION_\nPremii \xc8\x99i distinctii\n_START_PARAGRAPH_\n\xc3\x8en 1983 i-a fost decernat prestigiosul Mildred and Harold Strauss Living Award, iar in 1985 revista Poetry i-a acordat Levinson Prize. \xc3\x8en 1988 a fost primit in American Academy \xc8\x99i in National Institute of Arts and Letters, iar Hartford University i-a acordat titlul de Doctor in Litere.'